ગુજરાત ચેમ્બર ઓફ કોમર્સ એન્ડ ઈન્ડસ્ટ્રીઝના પ્રમુખ બિપીનભાઈ પટેલ વેપાર ઉદ્યોગ અને અન્ય વ્યવહારો પરની અસરો તરફ નિર્દેશ કરતાં કહે છે, “સરકારના આ પગલાંથી લોકો થોડી દ્વિધા અને અસમંજસમાં જરૂર છે પણ કરન્સી એક્સચેન્જ થયા પછી બધું થાળે પડી જશે. આનાથી આપણી ઈકોનોમીને સમાંતર ચાલી રહેલા બે નંબરના અર્થતંત્ર પર લગામ લાગશે. ભ્રષ્ટાચાર બંધ થશે. બિલ્ડર લોબી પાસેથી બે નંબરનું નાણું નીકળી જવાથી પ્રોપર્ટીની કિંમત અડધી થઈ જશે. અત્યાર સુધી ૬૦-૪૦ પ્રમાણે વ્યવહાર થતો હોવાથી તેમાં કાળું નાણું મોટા પ્રમાણમાં રહેતું હતું. હવે તમામ વ્યવહારો ચેકથી અને સંપૂર્ણપણે વ્હાઈટમાં કરવાના રહેશે. તેથી ખોટા રૂપિયા આવતા અટકશે.